Váš list číslo/zo dňa Naše číslo Vybavuje B. Bystrica

ŠOPSR/143-003/2018 Mgr. Belková 24.08.2018

Vec: **Výzva na predkladanie ponúk na zákazku s nízkou hodnotou**

Zadávanie zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Názov zákazky:

**Výstavba pozorovacích veží „ Úžasný vtáčí svet bez hraníc“ v Hrhove**

**Hlavný kód CPV:** 45214000-0 Stavebné práce na stavbe budov súvisiacich so vzdelávaním a

výskumom

4544212210-4 Veže

45312311-0 Inštalovanie bleskozvodov

## **Identifikácia verejného obstarávateľa**

**Názov organizácie:** Štátna ochrana prírody Slovenskej republiky

Adresa organizácie: Tajovského 28B, 974 01 Banská Bystrica

IČO: 17058520

Krajina: Slovenská republika

**Kontaktná osoba pre verejné obstarávanie:** Mgr. Martina Belková

Telefón: +421 (0)48 472 20 25

E-mail: [martina.belkova](mailto:martina.belkova)@sopsr.sk

1. **Typ zmluvného vzťahu**:

Zmluva o dielo uzatvorená podľa § 536 až 565 zákona č. 513/1991 Zb. Obchodný zákonník v znení neskorších predpisov

1. **Názov predmetu obstarávania:** stavebné práce
2. **Predmet zákazky – opis predmetu zákazky**

Realizácia predmetu zákazky pozostáva z:

**Stavebný objekt Pozorovacia veža 1 (východ)** – umiestnený na pozemku s p. č. 2071/21

Osadenie stavby ± 0,0 m = 80 mm nad upraveným terénom v strede parcely.

- celková plocha parcely je 49 m2

- celková zastavaná plocha je 7,84 m2

- výška stavby po hornú hranu zábradlia je 6,87 m

- výška podlahy rozhľadne je 5,605 m

**Stavebný objekt Pozorovacia veža 2 (západ)** – umiestnený na pozemku s p. č. 2071/22

Osadenie stavby ± 0,0 m = 100 mm nad upraveným terénom v strede parcely.

- celková plocha parcely je 49 m2

- celková zastavaná plocha je 28,87 m2

- výška po hrebeň strechy je 11,381 m

- výška podlahy rozhľadne je 7,950 m

realizácie diela podľa technickej špecifikácie - viď príloha č.2 - *Technická špecifikácia predmetu zákazky*

1. **Predpokladaná hodnota zákazky:**

Stavebný objekt Pozorovacia veža 1 (východ)– **9.626,960,-** EUR bez DPH

Stavebný objekt Pozorovacia veža 2 (západ) – **28.734,421,-** EUR bez DPH

1. **Podmienky účasti:**

Uchádzači predložia nasledovné doklady:

Kópiu dokladu o oprávnení uskutočňovať stavebné práce, v ktorom musí byť zapísaný predmet podnikania oprávňujúci uchádzača na dodanie predmetu zákazky, ktorým môže byť:

* aktuálne živnostenské oprávnenie alebo výpis zo živnostenského registra (predkladá - fyzická osoba podnikateľ, príspevková organizácia podnikateľ),
* aktuálny výpis z obchodného registra (predkladá právnická osoba podnikateľ, fyzická osoba podnikateľ zapísaný v obchodnom registri),
* iné než živnostenské oprávnenie, vydané podľa osobitných predpisov.

Pri predložení ponuky uchádzač predloží len neoverenú fotokópiu dokladu.

1. **Miesto uskutočnenia stavebných prác:**

Stavby Pozorovacia veža 1 (východ) a Pozorovacia veža 2 (západ)sa budú realizovať pri Hrhovských rybníkoch – Veľké jazero na východnej a západnej strane, na pozemkoch s parcelným číslom 2071/21 a 2071/22 vedených ako ostatné plochy, obec: Hrhov, Katastrálne územie: Hrhov

1. **Množstvo alebo rozsah predmetu zákazky:**

V súlade s predloženou projektovou dokumentáciou a výkazom výmer

1. **Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

1. **Možnosť predloženia variantných riešení:** nie
2. **Vysvetľovanie a doplnenie**

V prípade potreby objasniť informácie o súťaži, obstarávateľ poskytne vysvetľovanie údajov uvedených vo výzve na predkladanie ponúk najneskôr do 3 pracovných dní od doručenia žiadosti na vysvetlenie všetkým uchádzačom.

Vysvetlenie je možné vyžiadať u kontaktnej osoby pre verejné obstarávanie uvedenej v bode 1.

1. **Platnosť ponuky:** ponuky zostávajú platné v čase do 31.10.2018
2. **Mena a ceny uvádzané v ponuke**

Navrhovaná zmluvná cena musí byť stanovená podľa zákona NR SR č. 18/1996 o cenách v znení neskorších predpisov. Uchádzačom navrhovaná zmluvná cena bude uvádzaná v EUR. Ak je uchádzač platcom dane z pridanej hodnoty uvedie ceny bez DPH a vrátane DPH, ak nie je platcom DPH v ponuke na túto skutočnosť upozorní.

1. **Náklady na ponuky**

Všetky výdavky spojené s prípravou a predložením ponuky znáša uchádzač bez akéhokoľvek finančného nároku u obstarávateľa.

1. **Obsah ponuky:**

Uchádzači predložia nasledovné doklady:

* Kópiu dokladov podľa tejto výzvy
* Cenovú ponuku vyhotovenú podľa prílohy č. 1 k tejto výzve.

Ponúknutá cena musí byť konečná a úplná vrátane všetkých nákladov spojených s uskutočnením stavebných prác (napr. priamy materiál, priame mzdy, zisk, atď.).

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

Ak sa uchádzač v priebehu plnenia zmluvy stane platcom DPH, verejný obstarávateľ nebude na túto skutočnosť prihliadať.

Cenová ponuka musí byť podpísaná štatutárnym orgánom uchádzača, alebo osobou oprávnenou konať za uchádzača (v takom prípade oprávnenie konať musí byť doložené originálom, resp. úradne overenou kópiou plnomocenstva).

Uchádzač predloží iba jednu cenovú ponuku.

1. **Termín realizácie:**

Návrh termínu dodania predloží uchádzač súčasne s návrhom na plnenie kritérií. Požadovaná lehota dodania predmetu plnenia je max. 60 dní od uzatvorenia zmluvy (najneskôr do 31.10.2018).

1. **Lehota na predkladanie ponúk:**

deň: 03. mesiac: 09. rok: 2018 hodina: 14:00 hod.

Lehota na predkladanie ponúk uplynie dňom: 03. 09. 2018.

1. **Podmienky financovania**

Zákazka je kofinancovaná zo zdrojov EÚ v rámci Programu spolupráce, Interreg V-A Slovenská republika - Maďarsko 2014-2020. Dodávateľovi sa neposkytne preddavok. Zákazku je možné financovať postupne po jednotlivých vykonaných celkoch – položkách uvedených v cenovej ponuke. Bližšie podrobnosti sú uvedené v návrhu zmluvy o dielo, ktorý je prílohou tejto výzvy.

1. **Adresa na ktorú majú ponuky doručiť**

Adresa obstarávateľa uvedená v bode 1,

Ponuky sa predkladajú osobne alebo poštovou zásielkou.

Ponuky sa predkladajú v slovenskom jazyku/českom jazyku.

1. **Vyhodnotenie ponúk:**

Predpokladaný termín vyhodnotenia ponúk bude do 5 dní odo dňa uplynutia lehoty na predkladanie ponúk.

Vyhodnotenie splnenia podmienok účasti sa uskutoční po vyhodnotení ponúk a to len u uchádzača, ktorý sa umiestnil na prvom mieste v poradí.

V prípade, že cenové ponuky presiahnu predpokladanú hodnotu zákazky, verejný obstarávateľ si vyhradzuje právo označiť ponuky za neprijateľné a ak ani jedna ponuka nebude prijateľná, vyhradzuje si právo zrušiť túto súťaž.

1. **Kritériá na hodnotenie ponúk:** najnižšia konečná cena

Ponuky budú vyhodnocované na základe najnižšej ceny celkom v Eur, vrátane DPH, ak uchádzač je platcom DPH.

1. **Obchodné podmienky uskutočnenia stavebných prác:**

Výsledkom verejného obstarávania bude zmluva o dielo. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu zákazky na základe zmluvy.

Preddavok sa neposkytuje. Zmluva uzavretá s úspešným uchádzačom nesmie byť v rozpore s týmito obchodnými podmienkami.

1. **Doplňujúce informácie:**

V prípade, ak úspešný uchádzač odstúpi od svojej ponuky, verejný obstarávateľ opätovne vyhodnotí ponuky ostatných uchádzačov.

Ponuka a ďalšie doklady vo verejnom obstarávaní musia byť predložené v slovenskom jazyku, okrem dokladov predložených v českom jazyku.

Verejný obstarávateľ zruší zadanie tejto zákazky, ak:

* nebola predložená žiadna ponuka,
* ani jeden uchádzač nesplnil podmienky tejto výzvy.

Verejný obstarávateľ si vyhradzuje právo zrušiť zadanie tejto zákazky, ak:

* sa zmenili okolnosti, za ktorých bola táto výzva zverejnená,
* celková hodnota predmetu zákazky prevyšuje finančný limit verejného obstarávateľa.

Verejný obstarávateľ na vyhodnotenie ponúk zriadi trojčlennú komisiu. Dorozumievanie medzi komisiou a uchádzačmi v priebehu vyhodnocovania ponúk sa bude uskutočňovať elektronicky, emailom, poštou.

Všetkým uchádzačom, ktorých ponuky sa budú vyhodnocovať, bude oznámený výsledok vyhodnotenia ponúk.

Úspešnému uchádzačovi sa oznámi, že jeho ponuka sa prijíma, neúspešnému uchádzačovi sa oznámi, že neuspel a dôvody neprijatia jeho ponuky.

Úspešný uchádzač bude vyzvaný na predloženie zmluvy. Uzavretá zmluva nesmie byť v rozpore s obchodnými podmienkami a úspešnou ponukou. Verejný obstarávateľ si vyhradzuje právo uzatvoriť zmluvu s uchádzačom umiestneným ako druhým v poradí, ak z rôznych dôvodov nedôjde k dohode s úspešným uchádzačom. Ak nedôjde k dohode ani s uchádzačom, ktorý je umiestnený ako druhý v poradí, môže verejný obstarávateľ uzavrieť zmluvu s uchádzačom, ktorý je umiestnený ako tretí v poradí. Obhliadka: záujemcovi sa odporúča vykonať obhliadku staveniska a jeho okolia tak, aby si sám overil a získal všetky potrebné informácie, ktoré bude potrebovať pre prípravu spracovania ponuky.

Obhliadka sa uskutoční po dohode s kontaktnou osobou Správy NP Slovenský Kras v Brzotíne Ing. Milan Olekšák (tel.: +421 911 390 238).

Všetky náklady uchádzačov spojené s účasťou v tomto postupe zadávania zákazky si uchádzači hradia v plnej výške.

Prílohy :

č.1 – *návrh uchádzača*

č.2 - *Technická špecifikácia predmetu zákazky (projektová dokumentácia)*

Banskej Bystrici dňa : 24. 08. 2018

...............................

Mgr. Daniel Baláž

námestník generálneho riaditeľa

pre projekty